Source: https://issuu.com/jakubvatrt/docs/prepravny__poriadok_osobnej_dopravy_ab5aaffe2fe571
Timestamp: 2018-05-25 19:41:03+00:00
Document Index: 12721786

Matched Legal Cases: ['§ 427', '§ 427', '§ 428', '§ 429', '§ 430', '§ 431', '§ 760', '§ 427', '§ 135', '§ 65', '§ 66']

Prepravný poriadok osobnej dopravy protaxi by Jakub Vatrt - issuu
ProSmart s.r.o., Gagarinova 1573/1, 955 01 Topoľčany IČO: 51 017 997 , DIČ: 212 055 76 04 , IČ DPH: SK2120557604 Tel. kontakt: 00 421 905 063 204 / 00 421 905 063 205
Prepravný poriadok osobnej dopravy
OBSAH Článok 1 - Základné ustanovenia Článok 2 - Rozsah osobnej dopravy Článok 3 - Povinnosti a zodpovednosť dopravcu Článok 4 - Práva a povinnosti cestujúcich Článok 5 - Zmluva o preprave osôb Článok 6 - Zmena a zrušenie zmluvy o preprave osôb Článok 7 - Preprava batožiny cestujúcich Článok 8 - Nájdené veci Článok 9 - Mimoriadne udalosti počas prepravy Článok 10 - Odstúpenie od zmluvy v nepravidelnej osobnej doprave Článok 11 - Reklamácie Článok 12 – Osobitné ustanovenia pre nepravidelnú medzinárodná osobná doprava Článok 13 - Povinnosti objednávateľa v medzinárodnej nepravidelnej osobnej dopravy Článok 14 – Tarifa Článok 15 - Záverečné ustanovenia
Článok 1 Základné ustanovenia 1. Tento prepravný poriadok upravuje podmienky, za ktorých dopravca vykonáva prepravu osôb, príručnej batožiny, cestovnej batožiny a drobné domáce zvieratá. 2. Dopravca podľa tohto prepravného poriadku je ProSmart s.r.o., ktorý prevádzkuje taxislužbu na základe koncesie číslo: OU-NR-OCDPK-2018/021195, vydanej Okresným úradom Nitra dňa 13.04.2018, pričom rozhodnutie o udelení koncesie nadobudlo právoplatnosť dňa 16.04.2018 3. Preprava podľa tohto prepravného poriadku je premiestnenie osôb a ich batožiny, prípadne drobných domácich zvierat. 4. Prepravná povinnosť vykonať prepravu, ak sú splnené podmienky podľa tohto prepravného poriadku a umožňujú to prepravné podmienky, najmä technický stav, obsaditeľnosť vozidla a spôsobilosť vodiča a nebránia tomu príčiny, ktoré nemožno odvrátiť. Článok 2 Rozsah osobnej dopravy 1. Dopravca vykonáva osobnú dopravu v tomto rozsahu: a) Nepravidelná vnútroštátna osobná doprava b) Nepravidelná medzinárodná osobná doprava 2. Nepravidelná osobná doprava sa vykonáva na uspokojenie prepravných potrieb iba určitej skupiny cestujúcich po dohodnutej trase dopravnej cesty s dohodnutými zastávkami v dohodnutom čase, ktorých dopravca prepravuje podľa vopred uzavretej zmluvy o preprave osôb za dohodnuté cestovné. Je ňou každá príležitostná alebo opakovaná preprava. Článok 3 Povinnosti a zodpovednosť dopravcu 1. Všeobecné povinnosti dopravcu: a) vykonávať cestnú dopravu podľa tohto prepravného poriadku, b) zabezpečiť v rozsahu poskytovaných dopravných a súvisiacich činností ďalšie vybavenie potrebné na prevádzku, údržbu, technickú kontrolu, parkovanie a garážovanie vozidiel a na starostlivosť o osádky vozidiel, c) byť poistený pre prípad zodpovednosti za škodu spôsobenú prevádzkou vozidiel a činnosťou osádok vozidiel, odosielateľom alebo príjemcom vecí a tretím osobám. 2. Dopravca je ďalej povinný: a) starať sa o bezpečnosť, pohodlie a pokojnú prepravu cestujúcich a o prepravu batožiny, b) starať sa, aby vozidlá použité na prepravu cestujúcich boli čisté, v riadnom technickom stave a označené obchodným menom dopravcu veľkosť písma nápisu je najmenej 30 mm výška písma a 5 mm hrúbka písma, c) zariadenie dopravcu vo vozidle používať takým spôsobom, aby nebolo na ťarchu cestujúcim, 3
d) postarať sa o bezpečnosť a zdravie cestujúcich a o ochranu ich batožiny, o zabezpečenie prvej pomoci a o náhradnú prepravu, ak sú účastníkmi dopravnej nehody, e) zabezpečiť, aby osádka vozidla alebo iné oprávnené osoby dopravcu poskytli cestujúcim potrebné informácie týkajúce sa podmienok ich prepravy, g) pri nepravidelnej preprave osôb je dopravca povinný nahradiť škodu vzniknutú tým, že preprava nebola vykonaná včas. 3. Ak sú splnené podmienky podľa prepravného poriadku a umožňujú to prepravné podmienky, najmä technický stav, obsaditeľnosť alebo vyťažiteľnosť vozidla a spôsobilosť vodiča a nebránia tomu príčiny ktoré nemožno odvrátiť, dopravca je povinný vykonať prepravu ( ďalej len „prepravná povinnosť“). 4. Zodpovednosť dopravcu za škodu spôsobenú prevádzkou vozidla vychádza z ustanovení § 427 až 431 Občianskeho zákonníka: § 427 (1) Fyzické a právnické osoby vykonávajúce dopravu zodpovedajú za škodu vyvolanú osobitnou povahou tejto prevádzky. (2) Rovnako zodpovedá aj iný prevádzateľ motorového vozidla, motorového plavidla, ako aj prevádzateľ lietadla. § 428 Svojej zodpovednosti sa nemôže prevádzateľ zbaviť, ak bola škoda spôsobená okolnosťami, ktoré majú pôvod v prevádzke. Inak sa zodpovednosti zbaví, len ak preukáže, že sa škode nemohlo zabrániť ani pri vynaložení všetkého úsilia, ktoré možno požadovať. § 429 Prevádzateľ zodpovedá ako za škodu spôsobenú na zdraví a veciach, tak za škodu spôsobenú odc udzením alebo stratou vecí, ak stratila fyzická osoba pri poškodení možnosť ich opatrovať. § 430 (1) Namiesto prevádzateľa zodpovedá ten, kto použije dopravný prostriedok bez vedomia alebo proti vôli prevádzateľa. Prevádzateľ zodpovedá spoločne s ním, ak takéto použitie dopravného prostriedku svojou nedbalosťou umožnil. (2) Ak je dopravný prostriedok v oprave, zodpovedá po čas opravy prevádzateľ podniku, v ktorom sa oprava vykonáva, a to rovnako ako prevádzateľ dopravného prostriedku. § 431 Ak sa stretnú prevádzky dvoch alebo viacerých prevádzateľov a ak ide o vyporiadanie medzi týmito prevádzateľmi, zodpovedajú podľa účasti na spôsobení vzniknutej škody.
Článok 4 Práva a povinnosti cestujúcich 1. Cestujúci má právo: a) na bezpečnú, pokojnú a pohodlnú prepravu , b) na prepravu príručnej batožiny, ak to umožňujú prepravné podmienky alebo zmluva o preprave osôb, aj cestovnej batožiny tým istým vozidlom, c) požadovať od osádky vozidla potrebné informácie týkajúce sa podmienok jeho prepravy. 4
2. Ak cestujúcemu vznikne počas prepravy škoda na zdraví alebo škoda na batožinách prepravovaných spoločne s ním alebo na veciach, ktoré mali pri sebe, zodpovedá za ňu dopravca podľa ustanovení o zodpovednosti za škodu spôsobenú prevádzkou dopravných prostriedkov podľa Článku 3 ods. 4 tohto prepravného poriadku. 3. Za škodu spôsobenú na batožinách prepravovaných oddelene od cestujúceho zodpovedá dopravca podľa ustanovení o zodpovednosti pri nákladnej doprave. 4. Cestujúci sú povinný zachovávať opatrnosť primeranú povahe prevádzky osobnej dopravy a rešpektovať pokyny, ktoré im dávajú oprávnení pracovníci dopravcu. 5. Cestujúci sa musí zdržať všetkého, čo by mohlo ohroziť bezpečnosť a plynulosť dopravy, poriadok vo vozidle alebo pôsobiť rušivo na pracovníkov dopravcu pri výkone ich služby alebo spôsobiť škodu cestujúcim. Článok 5 Zmluva o preprave osôb 1. Zmluvou o preprave osôb vzniká cestujúcemu, ktorý za dohodnuté cestovné použije dopravný prostriedok, právo, aby ho dopravca prepravil do miesta určenia riadne a včas. 2. Základné náležitosti zmluvy o preprave osôb vychádzajú z ustanovení § 760 až 764 Občianskeho zákonníka. 3. V nepravidelnej osobnej doprave prepravuje určitú skupinu cestujúcich podľa vopred uzavretej zmluvy o preprave osôb. 4. V nepravidelnej osobnej doprave prepravná povinnosť vyplýva z vopred uzavretej zmluvy o preprave osôb. 5. Ak odpadne potreba dojednanej prepravy, je to objednávateľ prepravy povinný okamžite oznámiť dopravcovi. 6. V nepravidelnej osobnej doprave dopravca nemá prevádzkovú povinnosť. 7. K vykonaniu nepravidelnej osobnej dopravy musí byť vozidlo vopred objednané. Ak ide o krátkodobú prepravu, je možná aj telefonická objednávka. Ak ide o prepravu, ktorá si vyžaduje určité prípravy na strane dopravcu (napr. viacdenná preprava, preprava prekračujúca hranice štátu a pod.), je nutné vozidlo objednať vopred tak, aby dopravca mohol včas vykonať potrebnú prípravu. 8. Ak dopravca nemôže objednávku prijať, je povinný o tom objednávateľa bez meškania vyrozumieť. 9. Prijatím objednávky sa dopravca zaväzuje vykonať prepravu podľa dojednaných a prepravným poriadkom stanovených podmienok. Článok 6 Zmena a zrušenie zmluvy o preprave osôb 1. Objednávateľ prepravy môže navrhnúť zmenu zmluvy pred začatím prepravy aj počas jej vykonávania, dopravca vyhovie návrhu, ak to dovoľuje prevádzka jeho firmy a nie je tým ohrozená bezpečnosť prepravy alebo iný všeobecný záujem.
2. Ak nemôže dopravca vykonať prepravu alebo ju nemôže vykonať za dojednaných podmienok, je povinný objednávateľa o tom bez meškania vyrozumieť. Ak objednávateľovi nevyhovujú dopravcom novo navrhnuté podmienky, je oprávnený od prepravnej zmluvy odstúpiť. Objednávateľ je oprávnený odstúpiť od zmluvy o preprave osôb tiež v prípade, ak dopravca nezačne s prepravou do jednej hodiny od dojednaného času pristavenia vozidla na prepravu. 3. Ak odpadne potreba dojednanej prepravy, je objednávateľ povinný oznámiť to bez meškania dopravcovi. Ak odvolaná preprava vyžadovala už určitú prípravu a táto príprava bola vykonaná, je objednávateľ povinný nahradiť dopravcovi výdavky s tým spojené. Ak bola preprava odvolaná až po odchode vozidla na dojednané miesto jeho pristavenia alebo už vozidlo bolo na takéto miesto pristavené a k preprave nedošlo z príčiny na strane objednávateľa, prináležia dopravcovi ešte náhrady za vykonané výkony spojené s pristavením vozidla a jeho návratom na stanovište. Článok 7 Preprava batožiny cestujúceho 1. Ak má cestujúci batožinu, prepravuje ju dopravca buď spoločne alebo oddelene, a to za podmienok stanovených týmto prepravným poriadkom. 2. Príručná batožina sa prepravuje spoločne s cestujúcim a pod jeho dohľadom v odkladacom priestore pod sedadlom. 3. Cestovná batožina sa prepravuje oddelene od cestujúceho. Za oddelenú prepravu sa považuje preprava batožín uložených na mieste určenom dopravcom alebo pokynom vodiča mimo priestoru určeného na prepravu cestujúcich alebo v tomto priestore, ale na takom mieste, že cestujúci nemá možnosť na svoju batožinu dohliadať. 4. Cestujúci má právo vziať so sebou ako batožinu veci, ktoré vzhľadom na ich objem, dĺžku, úpravu alebo hmotnosť možno rýchlo a bez ťažkostí umiestniť vo vozidle alebo v osobitnom priestore pre batožiny a živé zvieratá, pokiaľ sú splnené osobitné podmienky ustanovené pre ich prepravu. 5. Z prepravy sú vylúčené: a) veci, preprava ktorých je zakázaná právnymi predpismi, b) nabité zbrane, s výnimkou strelných zbraní príslušníkov ozbrojených síl a polície, pre prepravu ktorých platia osobitné predpisy, c) veci ktoré môžu ohroziť bezpečnosť prevádzky alebo poškodiť, prípadne znečistiť cestujúcich alebo autobus, najmä pre nevhodný spôsob balenia, d) veci, ktoré svojim zápachom, odpudzujúcim vzhľadom a pod. by mohli byť cestujúcim na ťarchu, e) batožiny, ktorých celková hmotnosť prevyšuje 50 kg, výnimku môže určiť osádka vozidla dopravcu. Vodič vozidla dopravcu môže určiť aj primeraný príplatok za každý kilogram batožiny prevyšujúci 50 kg tejto batožiny. Preprava sa tak vykoná podľa vopred uzavretej dohody s cestujúcim. f) cestovná batožina veľmi krehkej povahy, ktorá podlieha poškodeniu aj pri minimálnych otrasoch prevádzky vozidla, ktoré nie je možné vzhľadom na povrch vozovky ovplyvniť dopravcom, výnimku môže určiť osádka vozidla dopravcu. V tomto prípade však zodpovedá za poškodenie alebo znehodnotenie batožiny cestujúci.
g) cestovná batožina značnej hodnoty prevyšujúcej 1000 Eur, výnimku môže určiť vodič vozidla dopravcu. Za poškodenie, znehodnotenie alebo stratu takejto batožiny však zodpovedá cestujúci, na čo je aj vopred upozornený osádkou vozidla dopravcu. 6. Osoby oprávnené na nosenie strelnej zbrane môžu vziať so sebou do vozidla taxislužby zároveň so zbraňou primerané množstvo nábojov, pokiaľ sú uložené v opaskoch na náboje, v poľovníckych kapsách, skrinkách a podobných obaloch. 7. Ako batožinu môže cestujúci vziať so sebou drobné domáce a iné malé zvieratá, pokiaľ tomu nebránia osobitné predpisy, ak ich preprava nie je cestujúcim na ťarchu, neohrozujú ich zdravie a ak sú v uzavretých klietkach, košoch alebo iných vhodných schránkach s nepriepustným dnom. Pre prepravu schránok so zvieratami platia ustanovenia o preprave batožín. 8. Bez schránky nemožno vziať do vozidla psa. 9. Ako batožinu môže cestujúci vziať so sebou iba jeden pár lyží s jedným párom lyžiarskych palíc, pokiaľ sú v prepravnom obale (púzdre) a umožňujú to prevádzkové podmienky dopravcu. 10. Cestujúci môžu vziať do vozidla so sebou najviac dve cestovné batožiny, ak to možnosti danej prepravy dovoľujú, so súhlasom vodiča aj ďalšie batožiny. 11. Vodič určí, či sa batožina prepraví ako príručná alebo ako cestovná batožina, mimo priestoru pre cestujúcich. V prípade, ak vodič určí ako miesto prepravy batožinový priestor, je cestujúci povinný upozorniť na osobitnú povahu batožiny, najmä na jej obsah a hodnotu, a ak vyžaduje, aby sa s ňou určitým spôsobom zaobchádzalo alebo aby sa ukladala v určitej polohe. 12. Cestujúci je povinný na požiadanie poskytnúť dopravcovi pri nakladaní a vykladaní batožiny primeranú pomoc. 13. Batožinu ukladá vodič vozidla tak, aby neohrozovala bezpečnosť, nesťažovala výkon služby vodičom a neobmedzovala nastupovanie a vystupovanie a pohodlie cestujúcich. 14. Ak sa batožina prepravuje mimo priestoru cestujúceho, cestujúci je povinný pri skončení prepravy hlá siť sa o jej vydanie. 15. Ak vodič má pochybnosti o tom, či batožina cestujúceho spĺňa podmienky stanovené týmto prepravným poriadkom, je oprávnený sa presvedčiť v prítomnosti cestujúceho o ich povahe a obsahu. 16. Ak cestujúci odmietne preskúmanie batožiny alebo ak sa pri jej preskúmaní zistí, že veci, prípadne zvieratá, ktoré cestujúci chce prepravovať, sú z prepravy vylúčené, cestujúci je ich povinný z vozidla odstrániť. Ak cestujúci neuposlúchne pokyn, odstránenie batožiny zabezpečí oprávnená osoba. V takomto prípade môže oprávnená osoba cestujúceho vylúčiť z ďalšej cesty. 17. Ak vodič zistí, že vo vozidle zostala opustená batožina, oznámi to dopravcovi a zabezpečí, aby bola táto batožina odovzdaná dopravcovi v jeho sídle. 18. Za stratu alebo odcudzenie príručnej batožiny dopravca zodpovedá v rozsahu stanovených v § 427 a nasl. Občianskeho zákonníka.
19. Dopravca zodpovedá za škodu, ktorá vznikla na cestovnej batožine prepravovanej oddelene od cestujúceho v čase od prevzatia do jej vydania pri skončení prepravy cestujúceho. Ak bola škoda spôsobená cestujúcim, chybou batožiny, jej obalu alebo balenia, osobitnou povahou batožiny alebo okolnosťou, ktorú dopravca nemohol odvrátiť alebo preto, že cestujúci neupozornil vodiča na potrebu osobitného nakladania s batožinou, dopravca za škodu nezodpovedá. Rovnako dopravca nezodpovedá za škodu, ktorá vznikla na opustenej batožine. 20. Pri strate alebo zničení cestovnej batožiny prepravovanej oddelene od cestujúceho je dopravca povinný nahradiť cenu, ktorú mala stratená alebo zničená batožina v čase, keď bola prevzatá na prepravu, najviac však do výšky 100 Eur. Článok 8 Nájdené veci 1. Veci, ktoré sa nájdu po odchode všetkých cestujúcich vo vozidle a opustenú batožinu odovzdá vodič alebo iný člen osádky dopravcovi v sídle dopravcu. 2. Ak je medzi nájdenými vecami občiansky preukaz alebo cestovný pas, dopravca je povinný zabezpečiť jeho bezodkladné odovzdanie najbližšiemu policajnému útvaru. 3. Osoba, ktorá si nájdené veci vyzdvihne najneskôr do 30 dní po ich nájdení je povinná zaplatiť poplatok za uskladnenie podľa batožinového poriadku dopravcu. 4. Ak si vlastník veci nevyzdvihne ani do 30 dní odo dňa kedy boli nájdené, odovzdá ich dopravca príslušnému miestnemu orgánu štátnej správy postupom podľa § 135 ods. 1 Občianskeho zákonníka. Článok 9 Mimoriadne udalosti počas prepravy 1. Postup pri dopravných nehodách a likvidácii následkov je závislá na rozsahu nehody, t.j. na stupni poškodenia vlastného vozidla a prípadných ďalších vozidiel iných účastníkov dopravnej nehody, poškodenia iného majetku (cestovného zariadenia a pod.) a hlavne na zaradení osôb a ich schopnosti jednať bezprostredne po nehode spôsobom, ktorý zodpovedá stavu po nehode. 2. Ak bolo nevyhnutné k vyslobodeniu zranených osôb pohybovať po nehode vozidlami, je nutné zaistiť stopy konečného postavenia vozidiel po nehode a zapísať si mená a adresy svedkov nehody, prípadne čísla ich vozidiel. 3. Postup vodiča resp. osádky vozidla, ktorá sa zúčastnila dopravnej nehody vychádza z § 65 zákona č. 8/2009 Z.z. o cestnej premávke a o zmene a doplnení niektorých zákonov. Základnou povinnosťou vodiča, ktorý sa zúčastnil dopravnej nehody: a) bezodkladne zastaviť vozidlo, b) zdržať sa požitia alkoholu alebo inej návykovej látky po nehode v čase, keď by to bolo na ujmu zistenia, či pred jazdou alebo počas jazdy požil alkohol alebo inú návykovú látku,
4. Povinnosti účastníka dopravnej nehody podľa § 66 zákona č. 8/2009 Z.z. o cestnej premávke a o zmene a doplnení niektorých zákonov sú nasledovné: a) ohlásiť dopravnú nehodu policajtovi, b) poskytnúť podľa svojich schopností a možností zranenej osobe prvú pomoc a bezodkladne privolať záchrannú zdravotnú službu, c) urobiť potrebné opatrenia na záchranu osoby alebo majetku ohrozeného dopravnou nehodou, d) zotrvať na mieste dopravnej nehody až do príchodu policajta alebo sa na toto miesto bezodkladne vrátiť po poskytnutí alebo privolaní pomoci, alebo po ohlásení dopravnej nehody, e) zdržať sa konania, ktoré by bolo na ujmu vyšetrenia dopravnej nehody, najmä premiestnenia vozidiel, f) urobiť vhodné opatrenia, aby nebola ohrozená bezpečnosť cestnej premávky na mieste dopravnej nehody, g) umožniť obnovenie cestnej premávky, najmä premávky vozidiel pravidelnej verejnej dopravy osôb, h) preukázať svoju totožnosť na požiadanie iného účastníka dopravnej nehody, i) bezodkladne upovedomiť osobu, ktorá nie je účastníkom dopravnej nehody, o hmotnej škode, ktorá jej bola spôsobená dopravnou nehodou, a oznámiť jej svoje osobné údaje; ak to nie je možné, upovedomenie a oznámenie zabezpečí prostredníctvom Policajného zboru. 5. Ak pri dopravnej nehode došlo k usmrteniu osoby alebo k jej zraneniu, ak došlo k poškodeniu cesty alebo všeobecne prospešného zariadenia, ak unikli nebezpečné veci alebo ak na niekom zo zúčastnených vozidiel vrátane prepravovaných vecí alebo ak na inom majetku vznikla hmotná škoda zrejme prevyšujúca desať násobok minimálnej mzdy zamestnanca odmeňovaného mesačnou mzdou ustanovenou osobitným predpisom, účastník dopravnej nehody je povinný: a) ohlásiť bezodkladne dopravnú nehodu policajtovi, b) zdržať sa konania, ktoré by bolo na ujmu vyšetrovania dopravnej nehody, najmä premiestnenia vozidiel, ak sa situácia, ktorá vznikla dopravnou nehodou musí zmeniť, najmä ak je to potrebné na uvoľnenie alebo na ošetrenie zranenej osoby alebo na obnovenie premávky predovšetkým vozidiel verejnej hromadnej dopravy osôb, účastník dopravnej nehody je povinný vyznačiť situáciu a stopy, c) zotrvať na mieste dopravnej nehody až do príchodu policajta alebo sa na toto miesto bezodkladne vrátiť po poskytnutí alebo privolaní pomoci, alebo po ohlásení dopravnej nehody. 6. Ak škoda spôsobená pri dopravnej nehode na žiadnom zo zúčastnených vozidiel vrátane prepravovaných vecí ani na inom majetku nedosiahla výšku ustanovenú v odseku 5.účastníci dopravnej nehody sú povinný postupovať podľa odseku 5. len ak sa výslovne nedohodli inak. 7. Osádka je náležite poučená ako postupovať v prípade požiaru vozidla. Vozidlá dopravcu sú vybavené predpísanými hasiacimi prístrojmi. 8. Dopravca v prípade znečistenia alebo poškodenia komunikácie jeho vozidlami, má za povinnosť bez meškania odstrániť znečistenie alebo poškodenie a uviesť komunikáciu do pôvodného stavu. Ak odstránenie, znečistenie alebo poškodenie komunikácie nie je v jeho možnostiach, je povinný to nahlásiť správcovi komunikácie a uhradiť mu následne náklady spojené s odstránením znečistenia a s uvedením do pôvodného stavu. 9
9. Členovia osádky vozidla sú v prípade dopravnej nehody alebo požiaru vozidla, úrazu alebo náhleho ochorenia cestujúceho alebo inej mimoriadnej udalosti počas prepravy, pri ktorej sú ohrozené životy alebo zdravie cestujúcich, osádky vozidla alebo iných osôb povinný: a) poskytnúť podľa svojich schopností a možností postihnutej osobe prvú pomoc a bezodkladne privolať odbornú zdravotnícku pomoc, b) urobiť vhodné opatrenia, aby mimoriadnou udalosťou nebola ohrozená bezpečnosť cestnej premávky, c) urobiť potrebné opatrenia na záchranu osôb a majetku ohrozeného mimoriadnou udalosťou. 10. Cestujúci, ktorých život a zdravie nie je mimoriadnou udalosťou ohrozené, sú povinný pomáhať členom osádky vozidla pri konaní podľa ods. 9. Článok 10 Odstúpenie od zmluvy v nepravidelnej osobnej doprave 1. Od zmluvy o preprave osôb v nepravidelnej osobnej doprave je možné odstúpiť, ak je to účastníkmi zmluvy dohodnuté v písomne uzavretej zmluve. 2. Dôvody odstúpenia od zmluvy o preprave osôb účastníci zmluvy dohodnú so zreteľom na konkrétny prípad. 3. Odstúpením od zmluvy sa zmluva od začiatku zrušuje, ak nie je účastníkmi dohodnuté inak. 4. Ak nebola zmluva o nepravidelnej osobnej doprave uzavretá písomne, je možné od zmluvy odstúpiť v lehote 48 hodín pred dojednaným časom odchodu podľa objednávky bez úhrady, a to iba z dôvodov mimoriadnych okolností, ktoré si zmluvné strany preukážu. Na strane objednávateľa je to napr. náhle ochorenie, úmrtie v rodine a pod. Na strane dopravcu je to napr. dopravná nehoda vozidla a jeho neschopnosť ďalšej prevádzky a odmietnutie náhradného vozidla objednávateľom, neudelenie vstupných víz osádke vozidla, neudelenie prepravného povolenia cudzieho štátu a pod. 5. Ak niektorá zo zmluvných strán odstúpi od zmluvy v lehote kratšej ako 48 hodín je povinná uhradiť druhej strane náklady, ktoré táto preukázateľne vynaložila na plnenie zmluvy. 6. Ak dôjde k odstúpeniu od zmluvy po pristavení vozidla na dohodnuté miesto a v dohodnutom čase, uhradí objednávateľ dopravcovi všetky náklady dopravcu v súvislosti s plnením zmluvy, vrátane prístavnej jazdy vozidlom z miesta garážovania na dohodnuté miesto pristavenia a späť. Článok 11 Reklamácie 1. Práva, ktoré má oprávnený z prepravy alebo v súvislosti s prepravou, sa musia uplatniť u dopravcu, inak zanikajú. To neplatí, ak ide o právo na náhradu škody na zdraví alebo batožinách prepravovaných spoločne s cestujúcim alebo na veciach, ktoré mal pri sebe, toto právo sa môže uplatniť priamo na súde. 2. Ak sa žiada o vrátenie súm zaplatených dopravcovi, na podanie reklamácie je oprávnený ten, kto sumu zaplatil. V ostatných prípadoch je oprávnený v nepravidelnej osobnej doprave objednávateľ prepravy. Ak reklamuje ten, kto nie je podľa prechádzajúcej vety na reklamáciu oprávnený, musí pripojiť písomný súhlas oprávneného.
3. Objednávatelia prepravy môžu podať reklamáciu len písomne. V reklamácii musí oprávnený vymedziť svoje požiadavky a stručne ich zdôvodniť. Ďalej musí pripojiť doklady osvedčujúce oprávnenosť jeho nároku a správnosť výšky požadovanej sumy, vrátenie ktorej sa požaduje, rovnopis vyhotovenej zápisnice. 4. Oprávnený musí uplatniť právo u dopravcu bez zbytočných odkladov najneskoršie do šiestich mesiacov, ak ide o objednávateľa v nepravidelnej preprave osôb, odo dňa, keď sa preprava vykonala, alebo sa mala vykonať. 5. Ak reklamácia nemá náležitosti uvedené v ods. 3, dopravca ihneď vyzve reklamujúceho na jej doplnenie a určí primeranú lehotu, nie kratšiu ako 8 dní. Ak sa reklamácia doplní v určenej lehote, platí, že reklamácia sa riadne podala. Článok 12 Osobitné ustanovenia pre nepravidelnú medzinárodnú osobnú dopravu 1. Pre medzinárodnú nepravidelnú osobnú dopravu platia ustanovenia predchádzajúcich článkov primerane, pokiaľ v tomto článku nie je stanovené inak. 2. Medzinárodná osobná doprava je vykonávaná dopravcom podľa medzinárodných zmlúv, dohôd a dohovoroch o cestnej doprave a) Európska dohoda o práci osádok vozidiel v medzinárodnej cestnej doprave ( AETR ) vyhláška č. 108/1976 Zb. v znení neskorších predpisov b) Dohoda o preprave osôb v príležitostnej doprave prekračujúcej hranice štátu ( ASOR ) 3. Je dovolené prepravovať najviac dva kusy cestovnej batožiny. Tretia a ďalšia batožina sa prevezme na prepravu iba v prípade voľného miesta v batožinovom priestore. 4. Jedna batožina nesmie presahovať hmotnosť 50 kg. 5. Z prepravy sú vylúčené veci, ktorých preprava do zahraničia podlieha osobitným predpisom. 6. Ak nebude dopravcovi udelené niektoré z príslušných zahraničných prepravných povolení potrebných k vykonaniu napríklad kyvadlovej prepravy zmluva o preprave sa ruší. Článok 13 Povinnosti objednávateľa medzinárodnej nepravidelnej osobnej dopravy Objednávateľ medzinárodnej nepravidelnej osobnej dopravy je povinný: a) zaistiť vodičovi vozidla potrebný odpočinok, nocľah, vhodné garážovanie vozidla a prípadne stravovanie, b) zaistiť dodržiavanie bezpečnostných predpisov a poriadku vo vozidle účastníkmi prepravy, c) zaistiť, aby účastníci prepravy boli vždy načas vo vozidle, d) poskytnúť dopravcovi v dostatočnom predstihu pred začatím napr. kyvadlovej prepravy kópiu zmluvy o rozsahu zaistenia poskytovaných služieb v mieste ubytovania skupín, ktoré sú pre dopravcu dôležité pre zaistenie príslušného zahraničného povolenia,
e) zaistiť pre potreby dopravcu zoznam cestujúcich, ktorý obsahuje priezvisko a začiatočné písmeno mena cestujúcich a poradové číslo, f) zaistiť potrebnú súčinnosť účastníkov prepravy k tomu, aby preprava mohla byť načas a riadne uskutočnená, zoznámiť účastníkov prepravy s podmienkami prepravy, časovým harmonogramom prepravy, miestom a časom odchodu vozidla, zaistiť kontrolu cestovných dokladov pred výjazdom. Článok 14 Tarifa 1. Výšku cestovného, rozsah a podmienky na priznanie nároku na zľavu z cestovného a príplatok na cestovnom v súvislosti s prepravou cestujúcich a batožiny určuje a zverejňuje dopravca. Cena 1,99 Eur je za prepravu v celom meste. Prístavné Eur
Stojné Eur/h
Letiská Topoľčany – letisko Bratislava
Topoľčany – letisko Schwechat (Rakúsko)
Topoľčany – letisko Praha (Česká republika)
Topoľčany – Budapešť (Maďarsko)
Mestá BRATISLAVA (centrum)
Firmy Spoločnosti Hyza, Pankl, Zkw
Článok 15 Záverečné ustanovenia 1. Obsah tohto prepravného poriadku je voči obchodným partnerom odo dňa jeho zverejnenia a sprístupnenia súčasťou návrhu na uzavretie zmluvy na prepravu osôb. 2. Tento prepravný poriadok je účinný od 07.05.2018 3. Všetky zmeny a doplnky prepravného poriadku môžu nadobudnúť účinnosť najskôr dňom ich zverejnenia a sprístupnenia. 4. Ak bude prepravný poriadok podstatne zmenený alebo podstatne doplnený, dopravca je povinný zabezpečiť jeho zverejnenie . 5. Prepravný poriadok je dostupný na webovom sídle spoločnosti ProSmart s.r.o.: www.protaxi.sk
Jakub Vatrt
Prepravný poriadok osobnej dopravy protaxi
jakubvatrt